Ֆոտոմետեոր

Ֆոտոմետեոր (հին հունարեն φωτός / phōtós («լույս») և μετέωρος / metéōros («օդերում»), մթնոլորտային օպտիկայի մեջ պայծառ օբյեկտ կամ այլ օպտիկական երևույթ, որը հայտնվում է Երկրի մթնոլորտում, երբ արևի լույսը կամ լուսնի լույսը որոշակի հանգամանքներում ստեղծում է արտացոլում, բեկում, դիֆրակցիա կամ ինտերֆերենցիա։

Տեսակներ 

Ամենատարածված օրինակները ներառում են լուսապսակներ, ծիածաններ, մառախուղե ծիածաններ, ամպերի ծիածանափայլեր (կամ երփներանգություն), գլորիաներ, Բիշոպի օղակներ, պսակներ, մթնշաղային ճառագայթներ, կեղծ արևներ, կեղծ լուսիններ լուսային սյուներ, միրաժներ, փայլատակումներ և կանաչ փայլատակումներ։

Սովորական եղանակային դիտարկումներում ֆոտոմետեորների մասին չի հաղորդվում։

Բևեռափայլ 

Բևեռափայլերը միևնույն ժամանակ էլեկտրամետեորներ են և ֆոտոմետեորներ, քանի որ դրանք առաջանում են արեգակնային ծագման մասնիկների (պրոտոններ և էլեկտրոններ) երկրային ատոմների և մոլեկուլների (մասնավորապես թթվածնի և ազոտի) հետ փոխազդեցությունից։ Այս մասնիկները ուղղվում են Երկրի մագնիսական դաշտի ուժային գծերով դեպի բևեռներ։

Ծանոթագրություններ

Արտաքին հղումներ 

 South pole halos - հարավային բևեռային արևի շուրջ լուսապսակների և աղեղների օրինակ

Մթնոլորտային օպտիկական երևույթներ
Օդերևութաբանություն
Կլիմայագիտություն
Օպտիկա
Լույս